En fallrettighet kan overføres til nye rettighetshavere ved transportpåtegning på originale dokumenter eller på et vedlegg til avtalen. Dokumentet må signeres av den som er oppført som rettighetshaver i grunnboken. Både opprinnelige og nye rettighetshavere må identifiseres med navn og organisasjonsnummer eller fødselsnummer. Hvis fallrettigheten er matrikulert og har fått et eget gårds- og bruksnummer kan den overdras ved bruk av et vanlig skjøte.